Ẹ ní kílódé? Ẹ mà ṣeun o. Ebi ló pa mí ní ìrọ̀lẹ́ òní tó mún mi ya ilé oúnjẹ olókìkí nì tí wọ́n ń pè ní KFC. Adìẹ díndín ni wọ́n ń tà níbẹ̀. ‘Tapátẹsẹ̀ ni wọ́n ń dín in. Tí ẹ bá fẹ́ jẹ ẹ́ ní ẹyọ-ẹyọ, ẹ lè rà á bẹ́ẹ̀. Bó sì jẹ́ àdàpọ̀ ẹsẹ̀ àti apá lẹ fẹ́, ìyẹn náà wà. Kódà wọn a tún máa ṣè’kan pẹlẹbẹ láti igbá-àyà adìẹ, wọ́n á tẹ́ ẹ pẹrẹsẹ sí ààrin búrẹ́dì pẹ̀lú ẹ̀fọ́ díẹ̀ àti àwọn midinmíìdìn ní ọlọ́kanòjọ̀kan. Àwọn olóyìnbó a máa pè’yẹn ní “Burger”. Kiní ọ̀hún a máa wù’yàn jẹ o jàre. Àgàgà àwọn tí wọ́n fi ata sí dáadáa. Wọ́n tún ṣe’kan tó jọ dùndú anọ̀mọ́ tí wọ́n ń pè ní “fries”. Kiní ọ̀hún a máa dùn tí wọ́n bá dín in gbẹ dáadáa. Parí-parí ẹ̀, ènìà tún lè fi ọtí ẹlẹ́ridòdò kan lé e. Gbogbo rẹ̀ á wá ṣe rẹ́gí-rẹ́gí l’ọ́nà ikùn. Ara olúwarẹ̀ a wá yá gágá.
E ni kilode? E ma seun o. Ebi lo pa mi ni irole oni to mun mi ya ile ounje olokiki ni ti won n pe ni KFC. Adie dindin ni won n ta nibe. ‘Tapatese ni won n din in. Ti e ba fe je e ni eyo-eyo, e le ra a bee. Bo si je adapo ese ati apa le fe, iyen naa wa. Koda won a tun maa se’kan pelebe lati igba-aya adie, won a te e perese si aarin buredi pelu efo die ati awon midinmiidin ni olokanojokan. Awon oloyinbo a maa pe’yen ni “Burger”. Kini ohun a maa wu’yan je o jare. Agaga awon ti won fi ata si daadaa. Won tun se’kan to jo dundu anomo ti won n pe ni “fries”. Kini ohun a maa dun ti won ba din in gbe daadaa. Pari-pari e, enia tun le fi oti eleridodo kan le e. Gbogbo re a wa se regi-regi l’ona ikun. Ara oluware a wa ya gaga.